OweLeopards ufuna ukuvuka ngeChiefsUMWAPE Musonda weBlack Leopards angase abe khona uma sebebhekene neKaizer Chiefs emdlalweni we-Absa Premiership eThohoyandou Stadium, ngoMgqibelo ngo-3.30 ntambama Isithombe: BACKPAGEPIXMthokozisi Mncuseni | January 17, 2020UMQEQESHI weBlack Leopards, uCavin Johnson, unenkolelo yokuthi akukho lapho iqembu lakhe lishoda kumbe lixega khona ngaphandle kokuba phansi kokuzethemba kwabadlali bakhe acabanga ukuthi kudalwe yizinguquko eziningi kubaqeqeshi abahlukene ngesikhathi esifushane.UJohson, osashaywe yonke imidlalo kusukela efikile kwiLeopards, unokuzethemba kule mpelasonto kwazise ubhekene neKaizer Chiefs egenqeza phambili ngamaphuzu kwi-log. Umdlalo weLeopards neChiefs ungoMgqibelo ngo-3.30 ntambama, eThohoyandou Stadium, eVenda.NgokukaJohnson, imidlalo efana nale yiyona kanye edingwa wumqeqeshi osazama ukufaka amaqhinga akhe kubadlali abagcwele izinkolelo ezahlukene emakhanda abo.Abadlali beLeopards bavike izembe ngesizini edlule becijwa wuDylan Kerr. Uthe angaxoshwa indawo yakhe yathathwa wuLionel Soccoia naye okhonjwe indlela ngemuva kwemidlalo emihlanu kuqale isizini ka-2019/2020.Indawo kaSoccoia ithathwe wuLuc Eymael naye ophinde wasula isigubhukane kungaphele sikhathi esingakanani efikile kuleli qembu elibophele inqwaba yabadlali abanohlonze.Lapha sibala abadlali abanjengoThabo Mtlaba, Thuso Phala, Robert N’gambi noMwape Musonda, ophethe isicoco sokuba wumgadli ovelele kwiPremiership. UJohnson ungene endaweni ka-Eymael kodwa kuze kube manje imiphumela isamphika.“Iyaphika impela imiphumela kodwa umdlalo weChiefs awungethusi ngoba ngiyazi ukuthi yini eyinkinga kubadlali.Sebelalele abaqeqeshi abaningi abehlukene ngesikhathi esincane. Ngeke kube lula ukuthi imiyalelo yami ivele ingene kodwa kuyethembisa impela. Umdlalo weChiefs ukunika ithuba lokuhlala phansi ubuke bona. Sebezivezile kimina abadlali asebengizwa kodwa bakhona nabanye abezayo.“Uma bonke bengadlala ngendlela engaziyo ukuthi bangadlala ngayo nakanjani singawathola amaphuzu kwiChiefs. Sisekugcineni, sibhekene neqembu elisesicongweni. Kuvamile ukuthi amaqembu asesimeni sethu aphazamise lawa aphezulu. Ngingajabula-ke nokho uma lokho kungenzeka kodwa ngisho iphuzu nje kwiChiefs lanele,” kusho uJohnson.Kusukela iChiefs ishaye iLeopards eThekwini ngo-Agasti nyakenye, Amakhosi awakaze asuke esicongweni njengoba evule igebe elibonakalayo kwabawalandelayo embangweni wesicoco.Kusasa: Maritzburg United v AmaZulu FC (Harry Gwala Stadium, 8pm); Stellenbosch v Baroka FC (Athlone Stadium, 8pm)
